হত্যাৰ চেষ্টা চলোৱাৰ অভিযোগত আজি ত্ৰিপুৰা আৰক্ষীয়ে গ্ৰেপ্তাৰ কৰে বংগৰ জনপ্ৰিয় অভিনেত্ৰী তথা তৃণমূল যুৱ কংগ্ৰেছৰ সভানেত্ৰী ছায়নী ঘোষক।
তৃণমূল কংগ্ৰেছৰ সূত্ৰই প্ৰকাশ কৰা মতে তথা তৃণমূল যুৱ কংগ্ৰেছৰ সভানেত্ৰী ছায়নী ঘোষ থকা হোটেল খনলৈ আজি ত্ৰিপুৰা আৰক্ষীৰ এটা দল যায় আৰু নেত্ৰীগৰাকীক কিছু কথা সুধিবলগীয়া আছে বুলি থানালৈ লৈ আহে।
ইয়াৰ পিছতে ছায়নী ঘোষক আৰক্ষীয়ে গ্ৰেপ্তাৰ কৰা বুলি ঘোষণা কৰে। পশ্চিম ত্ৰিপুৰাৰ অতিৰিক্ত আৰক্ষী অধীক্ষক বিজে ৰেড্ডীয়ে প্ৰকাশ কৰা মতে ছায়নী ঘোষৰ বিৰুদ্ধে গাড়ীৰে মহতিয়াই বিজেপি কৰ্মীক হত্যা কৰাৰ অপচেষ্টা চলোৱাৰ অভিযোগ আছে।
সেই অভিযোগৰ ভিত্তিতে ছায়নীৰ বিৰুদ্ধে আৰক্ষীয়ে ভাৰতীয় দণ্ডবিধিৰ ৩০৭, ১৫৩ ধাৰাত গোচৰ ৰুজু কৰিব বুলি ৰেড্ডীয়ে প্ৰকাশ কৰে।
উল্লেখ্য শনিবাৰে তথা তৃণমূল যুৱ কংগ্ৰেছৰ সভানেত্ৰী ছায়নী ঘোষে বিজেপিৰ এখন জনসভাৰ কাষেৰে গাড়ীৰে গৈ আছিল।
জনসভা খনত ত্ৰিপুৰাৰ মুখ্যমন্ত্ৰী বিপ্লৱ দেৱ উপস্থিত আছিল। ছায়নীক বহুতে চিনি পোৱাৰ পিছতে তেওঁ 'এইবাৰ খেলা হ'ব' বুলি কৈছিল।
ত্রিপুরার "মুখ্য" মন্ত্রীর সভায় হাতে গুনে ৫০ জন লোক। এর থেকে বেশি আমাদের ক্যান্ডিডেটদের সভায় দেখা যাচ্ছে। ত্রিপুরার মা-মাটি-মানুষের সমর্থনে চোখে চোখ রেখে খেলা হবে ও বিজেপির গুন্ডারাজের অবসান ঘটবে।
ইয়াৰ পিছতে ছায়নীৰ বিৰুদ্ধে অধিক সক্ৰিয় হৈ পৰে বিজেপিৰ নেতা-কৰ্মীসকল।
বিজেপিৰ অভিযোগৰ ভিত্তিতে আৰক্ষীয়ে ছায়নীক গ্ৰেপ্তাৰ কৰে।
নেত্ৰীগৰাকীৰ গ্ৰেপ্তাৰৰ খবৰ পোৱাৰ পিছতে তৃণমূল কংগ্ৰেছৰ সাংসদ অভিষেক বেনাৰ্জীয়ে ত্ৰিপুৰালৈ আহিবলৈ সাজু হয় যদিও ত্ৰিপুৰাৰ চৰকাৰে তেওঁক ৰাজ্য খনত অৱতৰণ কৰাত বাধা দিয়ে।
.@BjpBiplab has become so UNABASHEDLY BRAZEN that now even SUPREME COURT ORDERS DOESN'T SEEM TO BOTHER HIM.
তৃণমূল কংগ্ৰেছে অভিযোগ কৰা অনুসৰি আজিও ৰাজ্য খনত হেলমেট পৰিধান কৰি অহা ২০-২৫ জনীয়া বিজেপি কৰ্মীৰ দলে তৃণমূল কংগ্ৰেছৰ কৰ্মীক আক্ৰমণ কৰে।
বিজেপিয়ে অৱশ্যে তৃণমূল কংগ্ৰেছৰ এনে অভিযোগ অস্বীকাৰ কৰি কৈছে যে তৃণমূলৰ নেতাসকলক এতিয়া ত্ৰিপুৰাবাসীয়ে সহ্য কৰিব নোৱাৰা হৈ পৰিছে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
